ขยายเวลาให้ส่วนลดค่าผ่านทางพิเศษที่ด่านฯอาจณรงค์ 1 บางนา ในราคา 25 บาท สำหรับรถทุกประเภทถึง 31 ธันวาคม 2565
?การทางพิเศษแห่งประเทศไทย หรือ กทพ. แจ้งว่า กทพ. ได้ขยายระยะเวลาให้ส่วนลดค่าผ่านทางพิเศษ ทางพิเศษเฉลิมมหานคร ต่อเนื่องจากปีที่ผ่านมา สำหรับผู้ใช้ทางพิเศษที่มาจากทางพิเศษฉลองรัช เพื่อเข้าสู่ทางพิเศษเฉลิมมหานครที่ด่านเก็บค่าผ่านทางพิเศษอาจณรงค์ 1 (บางนา) 25 บาท สำหรับรถทุกประเภท ซึ่งเป็นไปตามหลักการในสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) ฉบับแก้ไขใหม่ออกไปจนถึงวันที่ 31 ธันวาคม 2565 ซึ่งจากเดิมได้ให้ส่วนลดค่าผ่านทาง 25 บาทสำหรับรถทุกประเภท ต่อเนื่องจากปีที่ผ่านมาและจะสิ้นสุดการให้ส่วนลดในวันที่ 30 มิถุนายน 2564 โดยอัตราค่าผ่านทางจะลดเหลือ 25 / 50 / 85 บาท สำหรับรถ 4 ล้อ / รถ 6 - 10 ล้อ / รถมากกว่า 10 ล้อ ตามลำดับ ทั้งนี้ กทพ. ได้ลดค่าผ่านทางพิเศษดังกล่าวมาตั้งแต่เมื่อวันที่ 1 กรกฎาคม 2563?